Liggaam van vermiste bejaarde gevindAnthony Turnbill. Foto: Verskaf. Die liggaam van Anthony Turnbill (77) van Sedgefield in die Wes-Kaap, wat sedert 28 Maart vermis was, is gevind. Kapt. Malcolm Pojie, woordvoerder van die polisie, het aan Maroela Media gesê Turnbill se liggaam is Sondag in Begoniastraat in Sedgefield aangetref deur ŉ lid van die publiek. Turnbill het oorspronklik vermis geraak toe hy sy huis in Sedgefield verlaat het en is die laaste keer lewend gesien by die Engen Garage in Sedgefield op die N2. Hy het ŉ wit frokkie, swart broek en blou Tommy tekkies aangehad. “Hy is aangetref in die bosse langs die pad met ŉ skietwond aan sy kop en sy vuurwapen wat naby hom gelê het. Geen gemene spel word vermoed nie,” het Pojie gesê ŉ Geregtelike doodsondersoek word gedoen.